Anne Lise Søvde

Anne Lise Søvde (født 4. mai 1978) er daglig leder i Norsk Råd for Misjon og Evangelisering (NORME), en fellesorganisasjon for 40 organisasjoner og kirkesamfunn.

Hun har tidligere arbeidet i De norske pinsemenigheters ytremisjon (PYM) og vært lærer på Gå Ut Senteret i Hurdal. Søvde har vært misjonær og lærer ved en teologisk fagskole i Córdoba i Spania. Hun har mastergrad i kristendomskunnskap fra Menighetsfakultetet, bachelorgrad i teologi fra Ansgar Teologiske Høgskole i tillegg til teologisk utdannelse fra Centro Superior de Teologia de Asambleas de Dios i Spania. Søvde var en av de norske delegatene til Lausanne III-kongressen i Cape Town i oktober i 2010.

Søvde ble daglig leder i Norsk Råd for Misjon og Evangelisering (NORME) i oktober 2011. Hun er den første kvinne (og pinsevenn) som leder NORME.«Misjonsleder med nytt utsyn», Vårt Land, 12. juli 2011, s. 26. 

 Referanser 

Kategori:Norske misjonærer
Kategori:Fødsler i 1978